Lav et referat af nedenstående tekst:

Tekst:
Den unge nordjyde Dan Hejslet har 10 års erfaring med sig i rygsækken. Trompeten har nemlig længe været hans tro følgesvend, og nu får den lov at gøre ham selskab på Sherwood scenen til Skanderborg Festival 2016. - Det er helt vildt at få muligheden for at spille til Smukfest. Jeg bliver stolt af den anerkendelse, det er. Jeg har glædet mig hele sommeren. Det er en stor ting, fortæller en begejstret Dan Hejslet. Han er en del af bandet Tunnelvisions live opsætning. De går på scenen klokken 11 onsdag på festivallen. Til hverdag går Dan Hejslet på Musikalsk Grundkursus, også kaldet MGK, i Aalborg. Et særligt talentprogram for begavede unge musikere. Smukfest er noget af et klap på skulderen, men - hvis det står til Dan selv - langtfra det sidste vi kommer til at se til det nordjyske talent. - Jeg vil da gerne spille på de store festivaler. Spille med de store. Musik er min drøm. Jeg vil gerne kunne leve af at spille musik , siger han. Han har planer om at søge ind på Musikkonservatoriet i Aarhus eller København fra 2017.

Referat:
Den 19-årige trompetist Dan Hejslet fra Sæby har spillet i Hjørring Revyen. Men lige om lidt skifter han Nordjylland ud med Smukfest.